**OBRAZLOŽENJE III. IZMJENA I DOPUNA PRORAČUNA**

**GRADA NOVSKE ZA 2024. GODINU**

**PRAVNI OSNOV**

Odredbama članka 45. Zakona o proračunu („Narodne novine“, broj 144/21) propisano je da se izmjenama i dopunama proračuna mijenja plan isključivo za tekuću proračunsku godinu. Na postupak donošenja izmjena i dopuna proračuna na odgovarajući se način primjenjuju odredbe Zakona za postupak donošenja proračuna.

**OBRAZLOŽENJE PRIHODA I PRIMITAKA, RASHODA I IZDATAKA**

Trećim izmjenama i dopunama iskazano je povećanje proračuna za 3,99 % ili 1.723.814,00 eura. Ukupno planirani prihodi i primici s planiranim viškom/manjkom prihoda ovim izmjenama iznose 44.901.569,00 eura.

*Prihodi poslovanja* s planom od 30.468.565,00 eura povećani su za 1.248.086,00 eura tako da plan iznosi 31.716.651,00 eura.

U skupini prihoda poslovanja promjene su iskazane na stavci prihoda od poreza s povećanjem od 1.113.000,00 eura, prihoda pomoći sa smanjenjem od 451.735,00 eura, prihoda od imovine s povećanjem za 200.000,00 eura, za 300.656,00 eura povećani su prihodi od upravnih i administrativnih pristojbi i pristojbi po posebnim propisima i naknada te prihodi od prodaje proizvoda i robe te pruženih usluga i prihodi od donacija s povećanjem za 86.165,00 eura.

Promjene na stavkama *prihoda pomoći* iskazani su s povećanjem za 122.726,00 eura na ime utvrđenog manjka prihoda pomoći temeljem obračuna proračuna za 2023. godinu. Ovim izmjenama nužno je planirati prihode koji su potraživani temeljem zahtjeva za nadoknadu sredstava za rashode iz prethodne godine. Osim povećanja plana prihoda pomoći na ime manjka prihoda pomoći prethodne godine, plan prihoda je povećan za provođenje mjere zapošljavanja – javni radovi u iznosu 24.101,00 euro, 24.120,00 eura planirana su sredstva za fiskalnu održivost vrtića i 35.485,00 eura iskazano je povećanje plana prihoda pomoći za decentralizirane funkcije vatrogastva. Istovremeno je izvršeno smanjenje prihoda za projekte koji se neće financirati iz sredstava pomoći u iznosu od 658.167,00 eura.

*Prihodi od imovine* povećani su za 200.000,00 eura na ime naknade za eksploataciju mineralnih sirovinu (rudna renta).

*Prihodi od upravnih i administrativnih pristojbi, pristojbi po posebnim propisima i naknada* povećani su za 300.656,00 eura i to na ime doprinosa za šume 300.000,00 eura, 656,00 eura prihode proračunskog korisnika Pučko otvoreno učilište (pokriće manjka na ime naknade s naslova osiguranja).

*Prihodi od prodaje proizvoda i robe te pruženih usluga i prihodi od donacija* povećani su za 86.165,00 eura. Ovim izmjena i dopunama proračuna planirana su sredstva donacija u iznosu od 35.000,00 eura (Hrvatske šume – rekonstrukcija ceste Kozarice-D47, pokriće manjka) i 50.792,00 eura prihodi za pokriće manjka (LAG-mrtvačnica Stari Grabovac), 373,00 eura za proračunskog korisnika JVP (VZ SMŽ – za edukacije).

*Prihodi od prodaje nefinancijske imovine*  iskazani su s povećanje za 554.000,00 eura radi uravnoteženja financijskog plana.

*Rashodi poslovanja* s planom od 11.409.128,00 eura iskazani su s povećanjem od 480.937,00 eura te plan ovim izmjenama i dopunama proračuna iznosi 11.890.065,00 eura. Povećanje na stavci materijalnih rashoda u iznosu od 648.566,00 eura odnosi se na povećanje plana rashoda za održavanje objekata u vlasništvu Grada (stanovi, domovi…) u iznosu od 60.005,00 eura, održavanje nerazvrstanih cesta 170.000,00 eura, poljskih puteva 39.400,00 eura, 300.000,00 eura sanacija klizišta itd. Rashodi subvencija iskazani su s povećanjem za 21.650,00 eura a odnosi se na povećanje plana rashoda za subvencije u poljoprivredi za 11.650,00 eura i s 10.000,00 eura sufinanciranje rada pedijatra. Rashodi pomoći planirani su s povećanjem za 43.870,00 eura radi osiguranja sredstava za provođenje projekata škola s područja Grada i pomoć proračunskom korisniku drugog proračuna. Ostali rashodi na kontu skupine 38 iskazani su s povećanjem od 239.650,00 eura i najvećim dijelom odnose se na sredstva donacije Vodovodu Novska d.o.o. za izgradnju komunalne infrastrukture u Poduzetničkoj zoni Novska u iznosu od 108.250,00 eura, sa 100.000,00 eura planirana su sredstva za obnovu i uređenje sakralnih objekata, za 23.000,00 eura povećan je plan rashoda za sufinanciranje rada Katoličke osnovne škole.

*Rashodi za nabavu nefinancijske imovine* iskazani su povećanjem za 972.854,00 eura tako da plan iznosi 32.373.641,00 eura. U ovoj skupini rashoda najveće povećanje iskazano je investicijskim ulaganjima kao npr. 123.000,00 eura za nogostup Novska-Bročice, 127.285,00 eura za komunalnu infrastrukturu u Poduzetničkoj zoni Novska, 382.575,00 eura za radove na hotelu Knopp, 33.280,00 eura za projekt unutarnjeg opremanja Centra cjeloživotnog obrazovanja, Skate park 32.000,00 eura…

PROČELNICA

Marica Vitković